cyanic-selkie/wikianc huggingface dataset:
அணுக்கருப் பிளவு
உள்ளீடு
அடர் அணுக்கருக்களைப் பிளக்க 7 முதல் 8 மெகா எலெக்ட்ரான் வோல்ட் அளவுக்கு மொத்த உள்ளீட்டு ஆற்றல் தேவைப்படுகிறது. இந்த ஆற்றல் கோள வடிவில் உள்ள அணுக்கருவைப் பிணத்துகொண்டுள்ள விசையைத் தொடக்கநிலையில் எதிர்கொள்ளவும் பின்னர் அதை இரு இதழ்களாக பிளக்கவும் தேவையாகிறது. இந்தப் பிளவுண்ட பட்டாணி வடிவ அணுக்கருக்கள் தம் நேர்மின்னூட்டங்களின் விசையால் ஒன்றுக்கொன்று தனியாக நிலவுகின்றன. பெரும்பாலான நிகழ்வுகளில் இருமைப் பிளவுகளே ஏற்படுகின்றன. பிளவுண்ட அணுக்கரு இதழ்கள் வல்விசை அவற்றை ஈர்க்க முடியாத தொலைவுக்குப் பிரியும்போது. குறுந்தொலைவில் மட்டுமே செயல்படும் வல்விசை அவற்றை ஈர்த்து ஒன்றுசேர்க்கவியலாது. எனவே பிரிப்பு நிகழ்வு, பிளவுத் துண்டங்களின் நீள்நெடுக்க மின்காந்த விலக்கத்தால் தொடர்ந்து செயல்படும். இதனால். இரு பிளவுத் துண்டங்களும் உயர் ஆற்றலுடன் வேகமாக ஒன்றைவிட்டு ஒன்று விலகிச் செல்லும்.
அடர் கதிரியக்கத் தனிமங்களில், U-235 போன்ற (143 நொதுமிகள் கொண்டுள்ளது) ஒற்றைப்படை எண்ணிக்கை நொதுமிகள் கொண்டவற்றில் ஒரு கூடுதல் நொதுமி 1 முதல் 2 MeV கூடுதல் ஆற்றலைப் பெற்றுள்ளது. இது அதே தனிமத்தின் இரட்டைப்படை எண்ணிக்கை கொண்டவற்றை விட (146 எண்ணிக்கை நொதுமிகள் கொண்டுள்ள U-238 ஐப் போன்றன) கூடுதலான ஆற்றலாகும்.இந்த கூடுதல் ஆற்றல் நொதுமி இணையாக்க இயங்கஐவின் விளைவுகள்ளால் கிடைக்கிறது. இந்தக் கூடுதல் ஆற்றல் பாலியின் தவிர்ப்பு நெறிமுறையால் உருவாகிறது. பாலி தவிர்ப்பு நெறிமுறை அனுக்கருவின் கடைசி வட்டணைப் பட்டையில் கூடுதலாக ஒரு கூடுதல் நொதுமியை இருக்க விடுகிறது. எனவே, இவை இரண்டும் இணையாக அந்த வட்டணைப் பட்டையில் நிலவ முடிகிறது. இதனால், இவ்வகை ஓரகத் தனிமங்களில், கூடுதல் நொதுமியின் இயக்கவாற்றல் தேவைப்படுவதில்லை. ஏனெனில், தேவைப்படும் ஆற்றல் அனைத்தும் மெதுவேக அல்லது மீவேக நொதுமி உறிஞ்சலால் பெறப்படுகிறது. மெதுவேக நொதுமியின் உறிஞ்சல் அணுக்கரு உலைகளிலும் மீவேக நொதுமியின் உறிஞ்சல் மீவேக அணுக்கரு உலைகளிலும் அணுவாயுதங்களிலும் நிகழ்கின்றன. மேலே கூறியபடி, தனது நொதுமிகளாலேயே திறம்பட பிளக்கவியன்ற தனிமங்களின் துணைக்குழு பிளப்பியன்றன என வழங்கப்படுகிறது. இவை அணுக்கருத் தொடர்வினையைத் தூய தனிமத்தின் சிற்றளவு பொருளைக் கொண்டே உருவாக்குகின்றன. இவ்வகைப் பிளக்கவியன்ற ஓரகத்தனிமங்களுக்கான எடுத்துகாட்டுகள் U-235, புளூட்டோனியம்-239 போன்றனவாகும்.
வெளியீடு
வகைமைப் பிளவு நிகழ்வுகள் ஒவ்வொரு பிளவு நிகழ்வுக்கும் 200 மெகா எலெக்ட்ரான் வோல்ட் ஆற்றலை வெளியிடுகின்றன. பிளக்கப்படும் ஓரகத் தனிம வகைக்கோ அது பிளக்கவியன்றதா அல்லது பிளக்கவியலாத தா என்பதற்கோ ஒவ்வொரு பிளவு நிகழ்வில் வெளியிடும் ஆற்றல் அளவு மாறாது. இதைக் கீழுள்ள பிணைவாற்றல் வரைவில் இருந்து அறியலாம். பட்த்தில் யுரேனியத்தில் இருந்து தொடங்கும் கதிரியக்க அணுக்கருக்களின் பிணைவாற்றல் ஒவ்வொரு அணுக்கருவனுக்கும் ஏறத்தாழ 7.6 MeV ஆக அமைதலைக் காணலாம். பிணைவாற்றல் வரைவில் மேலும் இடது பக்கத்தில் பார்க்கும்போது, பிளவு விளைபொருள்கள் கொத்தாகத் திரண்டிருப்பதையும் அங்கே ஒவ்வொரு அணுக்கருவனுக்குமான பிணைவாற்றல் 8.5 MeV ஆற்றலைச் சுற்றியே அமைவதை நோக்கலாம்.கதிரியக்கத் தனிமப் பொருண்மை நெடுக்க ஓரகத் தனிமத்தின் பிளவு நிகழ்வில், வினைதொடங்கும் தனிமத்தின் ஒவ்வோர் அணுக்கருவனுக்கும் ஏறத்தாழ 0.9 MeV ஆற்றல் வெளியிடப்படுகிறது. மெதுவான நொதுமி மொத்தும் U235  பிளவிலும் மீவேக நொதுமி மொத்தும் U238 பிளவிலும் முற்றொருமித்த ஆற்றல் அள்வே வெளியிடப்படுகிறது. இந்த ஆற்றல் வெளியீட்டளவு தோரியத்துக்கும் மற்ற கதிரியக்கத் தனிமங்களுக்கும் கூட பொருந்தும்.
மாறாக, நிலக்கரி எரிதல், டிரைநைட்ரோடொலுயீன் வெடிப்பு போன்ற வேதிவினைகளில் ஒரு நிகழ்வில் சில எலெக்ட்ராம் வோல்ட் ஆற்றலே வெளியிடப்படுகிறது. எனவே அணுக்கரு எரிபொருள் வேதி எரிபொருளை விட பத்து மில்லியன் மடங்கு ஆற்றல் அடர்த்தியைக் (அலகு பொருண்மைக்கான ஆற்றல்) கொண்டுள்ளது. அணுக்கரு பிளவின் ஆற்றல் பிளவுப் பொருள்கள், பகவுப்பொருள்களின் இயக்க ஆற்றலாகவும் காமாக் கதிர்களின் மின்காந்த ஆற்றலாகவும் வெளியிடப்படுகிறது; அனுக்கரு உலைகளில், பிளவுப் பொருள்கள், காமாக் கதிர் ஆற்றல் உலையின் பொருளோடும் அதன் செயலாக்கப் பாய்மத்தோடும் மோதி வெப்பமாக  மாறுகிறது. உலைப் பாய்மமாக நீரோ அல்லது அடர்நீரோ அல்லது உருகிய உப்புகளோ பயன்படும்.
ஒரு யுரேனியம் அணுக்கரு பிளவுற்று 0.1%  அளவுக்கான யுரேனியத்தின் பொருண்மையுள்ள  இரண்டு சேய் அணுக்கருக்கள் ஆகும்போது ~200 MeV பிளவு ஆற்றல் தோன்றும். யுரேனியம்-235 தனிமத்தின் மொத்தச் சராசரி பிளவு ஆற்றலில், அதாவது 202.5 MeV அளவில் ~169 MeV  அளவு ஆற்றல் சேய் அணுக்கருவின் இயக்க ஆற்றலாகத் தோன்றும். எனவே சேய் அணுக்கரு கூலம்பு விலக்க விசையால் 3%  அளவு ஒளியின் விரைவுடன் பறந்து விலகும். மேலும் சராசரியாக, 2.5 நொதுமிகள் உமிழப்படும். இத நொதுமி ஒவ்வொன்றும் சராசரியாக ~2 MeV (மொத்தமாக, 4.8 MeV) இயக்க ஆற்றலைப் பெற்றிருக்கும். பிளவு வினை மேலும் தோராயமாக, 7 MeV அளவு ஆற்றலை உடனடிக் காமாக் கதிர் ஒளியன்களாக (மின்காந்த அலைகளாக) வெளியிடுகிறது. எனவே, அனுக்கரு பிளவு வெடிப்பு அல்லது உய்யநிலை நேர்ச்சி, 3.5% அளவுக்கான தன் ஆற்றலை காமாக் கதிர்களாகவும் 2.5% அளவுக்கும் குறைவான ஆற்றலை மீவேக நொதுமிகளாகவும் ( இருவகைக் கதிர்வீச்சுகளின் மொத்த ஆற்றல் அளவு ~ 6%) எஞ்சிய ஆற்றலை  பிளவுத் துண்டங்களிலும் (இது சூழ்ந்துள்ள பொருளோடு மோதும்போது வெப்பமாக மாறும்) வெளியிடுகிறது. அணுகுண்டுகளில் இந்த வெப்ப ஆற்றல் குண்டு அகட்டின் வெப்பநிலையை 100 மில்லியன் கெல்வின் அளவுக்கு உயர்த்தி,  மென்  X-கதிர்களைத் துணை உமிழ்வாகத் தருகிறது. இந்த மென் X-கதிர் ஆற்றலின் ஒரு பகுதி மின்னணுவாக்க கதிர்வீச்சை உருவாக்குகிறது. என்றாலும், அணுக்கரு உலைகளில், பிளவுத் துண்ட இயக்க ஆற்றல் குறைந்த வெப்பநிலையிலேயே வெப்ப ஆற்றலாக நிலவுகிறது. எனவே, மின்னணுவாக்கம் ஏதும் நிகழ்த்துவதில்லை.
நொதுமி அணுகுண்டுகள் (கதிர்வீச்சு மேம்படுத்திய ஆயுதங்கள்) கட்டிய்மைக்கப்பட்டுள்ளன. இவை தம் ஆற்றலின் பெரும்பகுதியை மின்னணுவாக்க்க் கதிர்வீச்சாக வெளியிடுகின்றன (குறிப்பாக நொதுமிகளாக வெளியிடுகின்றன). இவை கூடுதல் கதிர்வீச்சுக்கு அணுக்கரு பிணைவுக் கட்டத்தை உடைய வெப்ப அணுக்கரு கருவிகளாகும். ஆனால், பிலவுவழி அணுகுண்டுகள் தம் மொத்த ஆற்றலில் 6% அளவுக்கே பிளவு நிகழ்ந்த உடனே கதிர்வீச்சை வெளியிட வல்லன.
மொத்த உடனடி பிளவு ஆற்றல் ஏறத்தாழ 181 MeV  அல்லது ~ 89%  அளவு மொத்த தொகுநேர பிளவு ஆற்றலுக்குச் சமமாகும். எஞ்சிய ~ 11%  அளவு ஆற்றல் பல்வேறு அரை வாணால் கொண்ட பீட்டா சிதைவுப் பொருள்களால் வெளியிடப்படுகிறது. என்றாலும் இந்தப் பகுதி ஆற்றல் புஇளவு நிகழ்ந்த உடனே தொடங்கி விடுகிறது; அதோடு தொடர்ந்து நிகழும் பீட்டாச் சிதைவுகளுடன் இணைந்த காலந்தாழ்த்திய காமாக் கதிர்களின் உமிழ்வுகளோடு தொடர்கிறது. எடுத்துகாட்டக, யுரேனியம்-235 எரிமத்தில் இந்த கால்ந்தாழ்த்திய ஆற்றல் ஏறத்தாழ  6.5 MeV அளவு ஆற்றல்i பீட்டச் சிதைவுகளிலும், 8.8 MeV  அளவு எதிர்நொதுமிகளிலும் (இவை பீட்டாக்கள் வெளிய்டப்படும்போதே வெளியிடப்படுபவை) கடைசியாக, கூடுதலான 6.3 MeV அளவு ஆற்றல் கிளர்வுற்ற பீட்டாச் சிதைவுப் பொருள்களில் இருந்து உமிழப்படும் காலந்தாழ்த்திய காமாக் கதிர்களின் ஆற்றலில் அமைகிறது  (மொத்த்த்தில் ஒரு பிளவுக்கு சராசரியாக பத்து காமாக் கதிர் உமிழ்வுகள் ஏற்படுகின்றன). எனவே, கிட்ட்தட்ட மொத்த ஆற்றலின் 6.5% அளவு பிளவு நிகழ்வுக்குப் பின்னர் சிறிது நேரம் கழித்து கால்ந்தாழ்த்திய மின்னணுவாக்க கதிர்வீச்சாக வெளியிடப்படுகிறது. இந்த கால்ந்தாழ்த்திய மின்னணுவாக்க ஆற்றல் சீராக காமா, பீட்டாக் கதிர்களின் ஆற்றகளுக்கு இடையில் பிரிந்தமைகிறது.
வெளி இணைப்புகள்
பகுப்பு:அணுக்கருவியல்
இரபீக் கசுனவி
இரபீக் கசுனவி (Rafiq Ghaznavi) (1907 – மார்ச் 2, 1974) இவர் பிரித்தானிய இந்தியாவில் இசைக்கலைஞராகவும், நடிகராகவும் இருந்தார். அப்துல் ரஷீத் கர்தாரின் 'ஹீர் ரஞ்சா' (1932), மெஹபூப் கானின் 'தக்தீர்' ( 1943), 'ஏக் தின் கா சுல்தான்' (1945) போன்றப் படங்களில் இவரது பங்களிப்பு இருந்தது. இவர், லாகூரின் இசுலாமியா கல்லூரியில் கல்வி பயின்றார்.
இவரது மூதாதையர்கள் முதலில் ஆப்கானித்தானின் காசுனியில் இருந்து வந்தவர்கள். 1947 இல் இந்தியப் பிரிப்புக்குப் பின்னர், இவர் பாக்கித்தானின் லாகூருக்கு குடிபெயர்ந்தார். பின்னர், இவர் பாக்கித்தானின் கராச்சிக்கு குடிபெயர்ந்தார். பாக்கித்தானில், இயக்குனர் அஷ்பக் மாலிக் என்பவரின் திரைப்படமான பர்வாஸ் (1954), இயக்குனர் அஜீஸ் அகமதுவின் மண்டி (1956) ஆகிய படங்களுக்கு இசையமைத்தார். பின்னர் இவர் பாக்கித்தானின் வானொலியில் சேர்ந்து, இசை இயக்குனராக வானொலி நிகழ்ச்சிகளுக்கு பிரத்யேகமாக தன்னை அர்ப்பணித்துக் கொண்டார்.
இவர் 1974 மார்ச் 2 அன்று தனது 67 வயதில் கராச்சியில் இறந்தார்.
வெளி இணைப்புகள்
பகுப்பு:பாக்கித்தானிய திரைப்பட நடிகர்கள் பகுப்பு:1974 இறப்புகள் பகுப்பு:1907 பிறப்புகள்
மாரத்தான், கிரேக்கம்
மராத்தான் ( டெமோடிக் கிரேக்கம் : Μαραθώνας, மராத்தோனாஸ் ; அட்டிக் / கத்தரேவௌசா : Μαραθών, Marathṓn ) என்பது கிரேக்கத்தில் உள்ள ஒரு நகரம் ஆகும். இங்குதான் கிமு 490 இல் மராத்தான் போர் நடந்தது. இதில் அதிக எண்ணிக்கையில் இருந்த பெர்சிய படைகளை ஏதெனிய படை தோற்கடித்தது. போரில் கிரேக்க ஹெரால்ட் பீடிப்பிடெஸ் வெற்றியை அறிவிக்க மராத்தானில் இருந்து ஏதென்சுக்கு அனுப்பப்பட்டார் என்று தொன்மக்கதை கூறுகிறது. இதன் நினைவாக நவீன காலத்தில் மாரத்தான் ஓட்டப் பந்தயம் உருவானது. இன்று இப்பகுதி ஏதென்சின் புறநகரில் உள்ள கிழக்கு அட்டிகா பிராந்திய அலகு மற்றும் ஒரு பிரபலமான உல்லாச நகரமாகவும், வேளாண் மையமாகவும் உள்ளது.
குறிப்புகள்
பகுப்பு:கிரேக்க மொழி வார்த்தைகளைக் கொண்ட கட்டுரைகள் பகுப்பு:Coordinates on Wikidata பகுப்பு:பண்டைய கிரேக்க நகரங்கள்
இரட்டைக்குழல் சிதறுதுமுக்கி
கட்டமைப்பு
ஆங்கிலத்தில் 'டபுள்ஸ்' (doubles) என குறிப்பிடப்படும், (கிட்டத்தட்ட) அனைத்து நவீன இரட்டைக்குழல் சிதறுதுமுக்கிகளும், உடைவு-இயக்கத்தை கொண்டிருப்பவையே ஆகும். உறையை நீக்குவதற்காகவும், மீண்டும் குண்டேற்றுவதற்காகவும் குழலாசனத்தை வெளிக்காட்டச் செய்யும், சாயக்கூடிய குழல்களை, இந்த இயங்குமுறை கொண்டிருக்கும்.
குழல் வடிவமைவு
இரட்டைக்குழல் சிதறுதுமுக்கிகள் இரண்டு அடிப்படையான வடிவ அமைவுகளில் வருகின்றன: பக்கம்-பக்கமான சிதறுதுமுக்கி (பxப) (side-by-side shotgun, SxS) மற்றும் மேல்/கீழான சிதறுதுமுக்கி (மே/கீ) (over/under shotgun, O/U); குழல்களின் அமைவினை சுட்டிக்காட்டும் வகையில் பெயரிட்டுள்ளனர். அசல் இரட்டைக்குழல் துப்பாக்கிகள் அனைத்துமே கிட்டத்தட்ட பxப வடிவங்களே ஆகும். முற்கால வெடிபொதிச் சிதறுதுமுக்கிகளும் பxப இயக்கத்தையே பிரயோகித்தன, ஏனெனில் இவற்றின் ஆரம்ப வடிவங்களில் திறந்தநிலை சுத்தியல்களை க் கொண்டிருந்தன. சுத்தியலற்ற வடிவங்கள் தோன்றியபோது, மே/கீ வடிவங்கள் அறிமுகமாயின; மேலும் பெரும்பாலான நவீனகால விளையாட்டுத் துப்பாக்கிகள், மே/கீ வடிவங்களே ஆகும்.
ஒற்றைக் குழல் மீளச்சுடும் சிதறுதுமுக்கிகளுடன் ஒப்பிடுகையில், இரட்டைகள் கொண்டுள்ள ஒரு குறிப்பிட்ட சாதக அம்சம் என்னவென்றால், ஒரே சமயத்தில் ஒன்றுக்குமேலான நெரிவுக்கு அணுக்கம் அளிக்கக்கூடிய வல்லமையே ஆகும். பக்கவாட்டு எறிதட்டு சுடுதல் போன்ற, சில சிதறுதுமுக்கி விளையாட்டுகள், குறுகிய துரத்தில் பக்கவாட்டில் இருந்து எறியப்படும் இலக்கை சுடுவதற்கு, ஒரேயொரு கட்டமான நெறிவே போதுமானது. விளையாடும் தட்டுகள் போன்ற மற்றவைகளில், சுடுநருக்கு மாறுபட்ட தூரங்களில் உள்ள இலக்குகளை அளிப்பதாலும்; இலக்குகள் சுடுநரை நோக்கியபடியோ, அல்லது சுடுநரை விட்டு விலகிப் போகும்படியோ அமைவதாலும்; இலக்குகளைத் தாக்க ஒரு நெரிவு போதாது. இரண்டு குழல்கள் கொண்டிருப்பின், அருகாமை இலக்குகளுக்கு (ஒரு குழலில்) திறந்தநிலை நெரிவையும், தொலை இலக்குகளுக்கு (மறு குழலில்) சற்றே குறுக்கமான நெரிவையும் சுடுநர் பிரயோகிக்கலாம்.
இதன் பாதகமான அம்சம் என்னவெனில், (மே/கீ அல்லது பxப) சிதறுதுமுக்கியின் இரு குழல்களும் இணையாக இல்லாமல், அவை குவியும்படியான கோணத்தில் அமைத்திருக்கும். இதனால் குழலில் இருந்து வெளியேறும் குண்டுகளும், ஒரு குறிப்பிட்ட தூரத்தில் (வழக்கமாக 40 யார்டுகள்) ஒன்றாகக் குவியும். பxப வடிவமைவில், இடது குழலில் இருந்து வெளியேறுபவை, 40 யார்டு தொலைவில் உள்ள குவியும்-புள்ளி வரை இடப்பக்கத்திலேயே செல்லும்; குவியும்-புள்ளியை கடந்தபின் வலப்பக்கம் நோக்கி செல்ல ஆரம்பிக்கும் (வலக்குழலில் இருந்து வெளியேறுபவைக்கும் இது பொருந்தும்). இதேபோல் மே/கீ வடிவமைவிலும், "கீழ்" குழலில் இருந்து வெளியேறுபவை, 40 யார்டுக்கு அப்பால், "மேல்" குழலில் இருந்து வெளியேறுபவையை விட உயரமாக நோக்கிச் செல்லும். ஆக, நிதர்சனமான சிதறுதுமுக்கிகளின் வீச்செல்லை வரை மட்டுமே, இரட்டைக்குழல் சிதறுதுமுக்கிகள் துல்லியமானவை. இருந்தாலும், அதன் குண்டுகளின் பாய்ச்சல், இந்த துல்லியமளிக்கும் வீச்செல்லையை விட, நான்கு முதல் ஆறு மடங்கு வரையிலான வீச்செல்லையை கொண்டிருக்கும்.
பxப சிதறுதுமுக்கிகள் எப்போதும் விலை உடையதாக விளங்கும்; மேலும் இதைக்கொண்டு சரியாகக் குறி வைக்க மே/கீ-யைவிட அதிக பயிற்சி தேவை.
இரட்டை சிதறுதுமுக்கிகள் உண்மையிலேயே மிக பாதுகாப்பானவை- ஏனெனில், துப்பாக்கியில் பொதி ஏற்றப்பட்டுள்ளதா அல்லது சுடத் தயாராக உள்ளதா, என்பதை துப்பாக்கியை உடைத்து திறந்து பார்த்தாலே தெரிந்துவிடும். ஆனால், இழைவு அல்லது அரை-தானியக்க சிதறுதுமுக்கிகளில், ஆணியை கழற்றி அதன்பிறகு, அறையை உற்றுப் பார்த்தோ, அல்லது தொட்டு உணர்ந்தோ தான், பொதி இருக்கிறதா இல்லையா என அறிய முடியும்.
விசை இயங்குநுட்பம்
வலது|thumb|இரட்டைக்குழல் துமுக்கியில் உள்ள இரண்டு விசைகளை படத்தில் காண்க. முற்கால இரட்டைகள், இரு குழல்களுக்கும் தனித்தனியாக, இரண்டு விசைகளை கொண்டிருக்கும். அவை விசைக் காப்புக்குள், முன்னும் பின்னுமாக அமைந்து இருக்கும். இரண்டு விசைகளையும், இயக்குவதற்கு ஆள்காட்டிவிரல் மட்டுமே பிரயோகிக்கப்படும்; விசைக் காப்புக்குள் இரு விரல்களை வைத்து சுடுகையில், பின்னுதைப்பின் தூண்டுதலால், எதிர்பாரா இரட்டை-வெடிப்பு ஏற்படலாம். இரட்டை விசை வடிவமைப்புகள் பொதுவாகவே வலதுகை சுடுநருக்கு ஏற்றவாறு தான் இருக்கும். இரட்டை விசை வடிவமைப்புகளில், ஒரே நேரத்தில் இரு விசைகளையும் கூட அழுத்தி, இரு குழல்களையும் ஒரேசமயத்தில் சுட இயலும். ஆனால் இச்செயல் பொதுவாக தவிர்க்கப்படும், ஏனெனில் இது பின்னுதைப்பை இரட்டிப்பாக்கி, துப்பாக்கியையும் சுடுநரையும் பாதிக்கும்.
பின்னர் வந்த ரகங்கள், இரு குழல்களையும் மாறிமாறி வெடிக்கக் செய்த, ஒரே விசையை கொண்டிருந்தன; இதை ஒற்றைத் தெரிவு விசை (single selective trigger) அல்லது ''ஒ.தெ.வி. ''எனலாம். ஒ.தெ.வி இரு குழல்களையும் ஒரேசமயத்தில் சுட அனுமதிக்காத வகையில் வடிவமைக்கப்பட்டது.
மேற்கோள்கள்
பகுப்பு:இரட்டைக்குழல் சிதறுதுமுக்கிகள் பகுப்பு:பல குழல் சுடுகலன்கள்
கிரியாக் தூபி
கிரியாக் தூபி (Giriyak Stupa), இதனை ஜராசந்தனின் அரியணை என்றும் அழைப்பர். உருளை வடிவ இந்த தாது கோபுரம், இந்தியாவின் பிகார் மாநிலத்தின் நாலாந்தா மாவட்டத்தின் கிரியாக் மலைக்குன்றின் மேல் உள்ளது..
விளக்கம்
மலைக்குன்றின் மீதுள்ள கிரியாக் தாது கோபுரம் உருளை வடிவத்தில் செங்கற்களால் குப்தப் பேரரசு காலத்தில் கிபி 400 - 500 காலத்தில் கட்டப்பட்டுள்ளது. இத்தூபி  8.5 m சுற்றளவும் 6.5 m உயரமும்; 4.4 m அடித்தளமும் கொண்டது.
வரலாறு
சீன பௌத்த அறிஞரும், யாத்திரிகருமான யுவான் சுவான் கிரியாக் தூபியை தமது பயண நூலில் குறித்துள்ளனர். தொல்லியல் அறிஞர் அலெக்சாண்டர் கன்னிங்காம் இத்தூபியை 1870ல் அகழாய்வு செய்தார். இது கிபி 500ஆம் ஆண்டில் நிறுவப்பட்டிருக்கலாம் எனக்கருதுகிறார்.
தூபி மறுசீரமைப்பு
மிகவும் சிதிலமடைந்திருந்த கிரியாக் தூபியை இந்தியத் தொல்லியல் ஆய்வகம் 2011 முதல் 2016 வரை சீரமைத்து நிறுவியது.
மேற்கோள்கள்
பகுப்பு:நாளந்தா மாவட்டம் பகுப்பு:பௌத்தத் தொல்லியற்களங்கள் பகுப்பு:பௌத்த யாத்திரைத் தலங்கள் பகுப்பு:குப்தப் பேரரசு பகுப்பு:குப்தர் கட்டிடக்கலை
ஒடிசா
ஒடிசா (Odisha, பழைய பெயர் ஒரிசா (Orissa)), இந்தியாவின் கிழக்குப் பகுதியில் அமைந்த மாநிலமாகும். ஒடிசா, தாதுவளம் நிறைந்த மாநிலமாகும். இங்கு இரும்புத்தாது கிடைப்பதாக கண்டறியப்பட்டுள்ளது. ஒடிசாவின் தலைநகர் புவனேசுவரம். கட்டக், கொனார்க், புரி ஆகியவை மற்ற நகரங்கள். புரியிலுள்ள செகன்னாத் புரி கோவில் மிகவும் புகழ் பெற்றது. இங்கு பேசப்படும் மொழி ஒடியா. ஒடிசாவின் வடக்கில் சார்க்கண்ட் மாநிலமும், வடகிழக்கில் மேற்கு வங்காளமும், கிழக்கு, தென்கிழக்கில் வங்காள விரிகுடாவும், தெற்கில் ஆந்திரப் பிரதேசமும், மேற்கில் சத்தீசுகர் மாநிலமும் அமைந்துள்ளன.
மாவட்டங்கள்
இடது|thumb|ஒடிசாவின் [[ஒடிசா மாவட்டங்களின் பட்டியல்|மாவட்டங்கள்]] ஒரிசா 30 வருவாய் மாவட்டங்களை கொண்டது. அவையாவன:
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாநிலத்தின் மொத்த மக்கள் தொகை 41,974,218 ஆக உள்ளது. நகர்புறங்களில் 16.69% மக்களும்; கிராமப்புறங்களில் 83.31% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 14.05% ஆக உயர்ந்துள்ளது. மக்கள் தொகையில் 21,212,136 ஆண்களும் மற்றும் 20,762,082 பெண்களும் உள்ளனர். பாலின விகிதம் ஆயிரம் ஆண்களுக்கு 979 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 270 பேர் வீதம் வாழ்கின்றனர். இம்மாநிலத்தின் சராசரி படிப்பறிவு 72.87% ஆகவும், ஆண்களின் படிப்பறிவு 81.59% ஆகவும், பெண்களின் படிப்பறிவு 64.01% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 5,273,194 ஆக உள்ளது.
சமயம்
இம்மாநிலத்தில் இந்து சமயத்தவரின் மக்கள் தொகை 39,300,341 (93.63%) ஆகவும், இசுலாமிய சமய மக்கள் தொகை 911,670 (2.17%) ஆகவும், கிறித்தவ சமயத்தினரின் மக்கள் தொகை 1,161,708 (2.77%)  ஆகவும், சீக்கிய சமய மக்கள் தொகை 21,991 (0.05%) ஆகவும், சமண சமய மக்கள் தொகை 9,420 (0.02%) ஆகவும், பௌத்த சமய மக்கள் தொகை 13,852 (0.03%) ஆகவும், பிற சமயத்து மக்கள் தொகை 478,317 (1.14%) ஆகவும் மற்றும் சமயம் குறிப்பிடாதவர்கள் மக்கள் தொகை 76,919 (0.18%) ஆகவும் உள்ளது.
மொழிகள்
இம்மாநிலத்தின் ஆட்சி மொழியான ஒரியா மொழியுடன், வங்காளம், தெலுங்கு, இந்தி மற்றும் உருது மொழிகளும் பேசப்படுகிறது.
சுற்றுலா மற்றும் வழிபாட்டுத் தலங்கள்
ஒரிசாவில் பார்க்க வேண்டிய முக்கிய இடங்கள்; கொனார்க் சூரியக் கோயில், புரி செகன்நாதர் கோயில் மற்றும் லிங்கராசர் கோயில்
விழாக்கள்
ஒரிசாவின் புரி நகரத்தில் ஆண்டுதோறும் நடைபெறும் நடைபெறும் புரி செகன்நாதர் தேரோட்டம் புகழ் வாய்ந்தது.
கலை
ஒரிசா மாநிலத்தின் சிறப்பான நடனம் ஒடிசி ஆகும்.
மேற்கோள்கள்
பகுப்பு:இந்திய மாநிலங்களும் பிரதேசங்களும்
சிவாயம் மாரியம்மன் கோயில்
சிவாயம் மாரியம்மன் கோயில் தமிழ்நாட்டில் கரூர் மாவட்டம், சிவாயம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
புளோரோமீத்தேன்
புளோரோமீத்தேன் (Fluoromethane) என்பது CH3F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்தில் புளோரைடு, பிரியான் 41, ஆலோகார்பன்-41, எச்.எப்.சி-41 என்ற பல பெயர்களாலும் இச்சேர்மம் அறியப்படுகிறது. திட்ட வெப்பநிலை மற்றும் அழுத்தத்தில் புளோரோமீத்தேனை திரவமாக்க முடியும். நச்சுத்தன்மையில்லாமலும் எளிதில் தீப்பற்றும் வாயுவாகவும் இது காணப்படுகிறது. கார்பன், ஐதரசன், புளோரின் ஆகிய தனிமங்கள் சேர்ந்து புளோரோமீத்தேன் சேர்மம் உருவாகிறது. மீத்தேன் அமைப்பில் உள்ள ஒரு ஐதரசன் அணுவிற்குப் பதிலாக புளொரின் அணு இடம்பெற்றிருப்பதால் இதற்கு புளோரோமீத்தேன் எனப்பெயரிடப்பட்டது.
ஐதரோகார்பன் குடும்பச் சேர்மங்களில் மிக எளிய சேர்மம் புளோரோமீத்தேன் ஆகும். மிகக் குறைந்த அணுநிறையைக் கொண்ட ஐதரோகார்பனும் இதுவேயாகும். ஏனெனில் இச்சேர்மத்தில் கார்பன், ஐதரசன், புளோரின் அணுக்கள் மட்டுமே இடம்பெற்றுள்ளன. குளோரோபுளோரோகார்பன்களுடன் இச்சேர்மம் நெருங்கிய தொடர்பு கொண்டிருந்தாலும் இதில் குளோரின் அணு இல்லை. எனவே ஒசோன் அடுக்கிற்கு இவ்வாயுவால் எந்த கெடுதலும் இல்லை
குறைக்கடத்திகள், மின்னணு பொருட்கள் பெருமளவில் தயாரிக்கவும் இவ்வாயு பயன்படுகிறது. RF புலத்தின் முன்னிலையில் இது பிரிகையடைந்து புளோரின் அயனிகளைக் கொடுக்கிறது. சில சிலிக்கன் சேர்மங்கள் அரிக்கப்படுகின்றன.
கிராண்ட் டிரங்க் விரைவு வண்டி
கிராண்ட் டிரங்க் விரைவுவண்டி ( Grand Trunk Express) தினமும் செயல்படும் ஒரு அதிவிரைவு தொடர்வண்டி ஆகும். புது டெல்லி தொடர்வண்டி நிலையத்தில் இருந்து சென்னை மத்திய தொடர்வண்டி நிலையம்வரை செல்லும் இந்தத் தொடருந்து இந்திய ரயில்வேயினால் இயக்கப்படுகிறது. வரலாற்று சிறப்புகள் வாய்ந்த மற்றும் பழம்பெருமைகள் நிறைந்த தொடர்வண்டிகளில் இதுவும் ஒன்று. இதன் வண்டி எண் 12615/12616. 12615 என்ற வண்டி எண்ணுடன் சென்னை முதல் புது டெல்லி வரையிலும், 12616 என்ற வண்டி எண்ணுடன் புது தில்லி முதல் சென்னை வரையிலும் கிராண்ட் டிரங்க் விரைவுத் தொடர்வண்டி செயல்படுகிறது.
வரலாறு
thumbnail|Right|புது டெல்லி தொடருந்து நிலையத்துக்கருகில் கிராண்ட் டிரங்க் விரைவுவண்டி 1929 ஆம் ஆண்டு தென்னக மற்றும் சென்னை ரயில்வேயினால் இந்த வண்டி அறிமுகப்படுத்தப்பட்டது. அப்போது பெஷாவர், பாகிஸ்தான் மற்றும் மங்களூர் (தற்போதைய இடங்கள்) ஆகிய இடங்களை இணைக்கும் விதமாக இதன் வழித்தடங்கள் அமைந்தது. அத்துடன் இதன் வழிப்பாதைகள் புது டெல்லி மற்றும் சென்னையின் வழியாகவும் இருந்தது. சிலவேளைகளில் லாகூர் மற்றும் மேட்டுப்பாளையம் (கோயம்புத்தூர் அருகே) ஆகியவற்றிற்கு இடையிலும் இயங்கி வந்தது. அந்த காலகட்டத்தில் நெடுந்தூரப் பயணங்களைக் கொண்ட ரயில் வண்டிகளில் முக்கியமானதாக கிராண்ட் டிரங்க் விரைவுவண்டி இருந்தது.
ஆரம்ப காலத்தில் வழிப்பாதைகள் மற்றும் நேரங்களில் மாற்றங்கள் இருந்தாலும், அதன்பின்னர் இந்தியத் தலைநகரான புது டெல்லிக்கும், தமிழ்நாட்டின் தலைநகரான சென்னைக்கும் இடையில் தினமும் இயக்கப்படுவது என்று உறுதியானது. 2,186 கிலோ மீட்டர்களைக் கடக்கும் இந்த ரயிலின் மொத்த பயண நேரம் 35 மணி நேரம் மற்றும் 35 நிமிடங்கள். இதில் 38 நிறுத்தங்களும் அடங்கும். தற்போதும், நெடுந்தூரப் பயணங்களுக்கான தொடருந்துகளில் இது முக்கியமான ஒன்றாகும்.
பிற ரயில்களுடனான ஒப்பீடு
தற்போது கிராண்ட் டிரங்க் எக்ஸ்பிரஸ் புது டெல்லி மற்றும் சென்னைக்கு இடையே செயல்படுகிறது. இது 34 வழிநிறுத்தங்களைக் கொண்டது (முடியும் இடத்தினைச் சேர்க்காமல்). இதே வழித்தடத்தில் தமிழ்நாடு எக்ஸ்பிரஸ் வெறும் 9 வழிநிறுத்தங்களுடன் செயல்படுகிறது. அதேபோல் இதே வழிப்பாதையில் செல்லும் பிற ரயில்களும் வெவ்வேறான கால அட்டவணையில் செயல்பட்டாலும், வித்தியாசமான வழிநிறுத்தங்களின் எண்ணிக்கையினைக் கொண்டுள்ளன.
மேற்கோள்கள்
பகுப்பு:இந்திய விரைவுவண்டிகள்
பந்தாருலங்கா
பந்தாருலங்கா (Bandarulanka) என்பது இந்தியாவின் ஆந்திரப்பிரதேச மாநிலத்தில் உள்ள கிழக்கு கோதாவரி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
16.4500° வடக்கு 81.9667° கிழக்கு என்ற அடையாள ஆள்கூறுகளில் பந்தாருலங்கா பரவியுள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பந்தாருலங்கா ஊரின் மக்கள் தொகை 11,470 ஆகும்.இவ்வூரின் பாலின விகிதம் 1000 ஆண்களுக்கு 998 பெண்கள் என்ற அளவில் உள்ளது. இம்மொத்த மக்கள்தொகையில் 5740 பேர் ஆண்கள் மற்றும் 5730 பேர் பெண்கள் ஆவர். சராசரியாக இவ்வூரின் படிப்பறிவு 83.40% ஆகும். மொத்தத்தில் 8742 பேர் படிப்பறிவற்றவர்களாக உள்ளனர். இது இந்தியாவின் தேசிய சராசரி படிப்பறிவு சதவீதமான 67.41% என்பதை விட அதிகமாகும். மக்கள் தொகையில் 988 எண்ணிக்கையினர் 6 வயதுக்கு உட்பட்டவர்கள் ஆவர். மொத்த சிறுவர்களின் எண்ணிக்கையில் 523 சிறுவர்கள் மற்றும் 465 சிறுமிகள் அடங்குவர்.
மேற்கோள்கள்
பகுப்பு:கிழக்கு கோதாவரி மாவட்டம்
மாக் ஒஎஸ் எக்ஸ் லயன் 10.7
மாக் ஒஎஸ் எக்ஸ் லயன் 10.7 ( Mac OS X Lion Version 10.7) ஆனது மாக் இயங்கு தள வரிசையில் எட்டாவதும், இறுதியாகவும் மாக் கணினிகளுக்கும் செர்வர்களுக்கும் வெளி வந்த பதிப்பாகும். பெப்ரவரி 24, 2011 அன்று, இதன் முதல் மாதிரிப்பதிப்பு (11A390) ஆப்பிள் டெவலபேர் (Developer )  வலைப்பின்னல் சந்தாதாரர்களுக்கு வெளியிடப்பட்டது. இதன் வர்த்தக வெளியீடு ஜூலை 21, 2011 அன்று உத்தியோகப்பூர்வமாக வெளிடப்பட்டது. இதன் முதல் நாள் விற்பனை ஆனது 1 மில்லியனுக்கும் அதிகம் என ஆப்பிள் நிறுவனம் அறிவித்துள்ளது. தற்போது வாங்கும் ஒவ்வொரு ஆப்பிள் ஐ மாக், மற்றும் ஆப்பிள் மடிக் கணணிகளுடனும் இது ஏற்கனவே நிறுவப்பட்டு வருகிறது.
வன்பொருள் ஆதரவு (Hardware Support)
இதன் முதல் மாதிரிப்பதிப்பு ஆப்பிள் கணினிகளுடன் விற்பனை செய்யப்பட்ட திட நிலை வன்தகடுகளுக்கு (SSD ) ஆதரவு வழங்குமாறு வெளியானது எனினும் மற்றைய திட நிலை வன்தகடுகளுக்கு இன்றுவரை ஆதரவு அளிக்கும் வகையில் எந்த புதிய அப்டேட் களையும் ஆப்பிள் வெளிவிடவில்லை.
பயனர் இடைமுகம் மாற்றங்கள்
மீள்வடிவமைக்கபட்ட அக்வா பயனர் இடைமுகம்(Aqua user interface) கூறுகள்.
பகுப்பு:இயக்கு தளங்கள்
பெருந்தெரிழுவு ஊராட்சி
பெருந்தொழுவு ஊராட்சி (Peruntholuvu Gram Panchayat), தமிழ்நாட்டின் திருப்பூர் மாவட்டத்தில் உள்ள பொங்கலூர் வட்டாரத்தில் அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3698 ஆகும். இவர்களில் பெண்கள் 1835 பேரும் ஆண்கள் 1863 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாதேமங்கலம்
அமைவிடம்
இந்த ஊரானது மாவட்ட தலைநகரான தருமபுரியிலிருந்து 7 கிலோமீட்டர் தொலைவிலும், நல்லம்பள்ளியில் இருந்து 7 கிலோ மீட்டர் தொலைவிலும். மாநிலத் தலைநரான சென்னையிலிருந்து 295 கிலோ மீட்டடர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1315 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4982 ஆகும். இதில் பெண்களின் எண்ணிக்கை 2464 என்றும், ஆண்களின் எண்ணிக்கை 2518 என்றும் உள்ளது. கிராமத்தின் மொத்த எழுத்தறிவு விகிதம் 65.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கார்தியா
பகுப்பு:கணுக்காலி பேரினங்கள் பகுப்பு:பட்டாம்பூச்சிகள்
கார்தியா (Cartea) என்பது ரியோடினிடே குடும்பத்தில் உள்ள ஒரு பட்டாம்பூச்சி பேரினமாகும். இவை புது அயன மண்டலப் பகுதியில் வாழ்கின்றன.
விண்டோஸ் 3.0
விண்டோஸ் 3.0 விண்டோஸ் குடும்ப இயங்குதளத்தில் 3ஆவது அங்கத்துவர் ஆவார். இது 22 மே 1990 இல் வெளிவந்தது. இதுவே பெருமளவு பயனர்களை கவர்ந்த முதலாவது விண்டோஸ் இயங்குதளம் ஆகும். வரைகலைப் பணிச்சூழலில் ஆப்பிள் மாக்கிண்டோஷ் மற்றும் அமிகா ஆகியவற்றின் பிரதான போட்டியாளர் ஆக தன்னை நிலை நிறுத்திக் கொண்டது. விண்டோஸ் 3.1 இதன் வழிவந்த அடுத்த இயங்குதளம் ஆகும்.
வசதிகள்
விண்டோஸ் 3.0 இயங்குதளம் ஆனது விண்டோஸ் 2.1x இன் வழிவந்ததாகும். இந்த இயங்குதளத்தில் பயனர் இடைமுகத்தில் பெருமளவு மாற்றங்களும் வினைத்திறனாக தற்காலிக நினைவகத்தை (ராம்) 286 எனப் பொதுவாக அறியப்படும் இண்டெல் 80286 மற்றும் 386 எனப் பொதுவாக அறியப்படும் இண்டெல் 386 (கையாளுவதற்கான வழிவகைகளும் மேம்படுத்தப்பட்டது.
கணினியின் ஆகக்குறைந்த தேவைகள்
விண்டோஸ் 3.0 இயங்குதளத்தின் ஆகக்குறைந்த அதிகாரப் பூர்வத் தேவைகளானது.
பகுப்பு:விண்டோசு இயக்கு தளங்கள்
Windows 3.x Windows 3.x Windows 3.x Windows 3.x Windows 3.x Windows 3.x பகுப்பு:தனியுடைமை இயக்கு தளங்கள்
நாட்டுமங்களம் ஊராட்சி
நாட்டுமங்களம் ஊராட்சி (Nattumangalam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2444 ஆகும். இவர்களில் பெண்கள் 1227 பேரும் ஆண்கள் 1217 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வாசுதேவநல்லூர் (சட்டமன்றத் தொகுதி)
வாசுதேவநல்லூர், தென்காசி மாவட்டத்தின் ஒரு சட்டமன்றத் தொகுதி ஆகும்.
தொகுதியில் அடங்கியுள்ள பகுதிகள்
இனம்கோவில்பட்டி, தேவிபட்டணம், வடுகபட்டி,
பெருமாள்பட்டி, வளவந்தபுரம், பாண்டப்புளி, பருவக்குடி, பனையூர், பெரியூர், குவளைக்கண்ணி, கரிவலம்வந்தநல்லூர், வயாலி, மணலூர், பெரும்பத்தூர், வாடிக்கோட்டை, வீரிருப்பு, வடக்குபுதூர், நொச்சிக்குளம், புன்னைவனம், மடத்துப்பட்டி, அரியநாயகிபுரம், வீரசிகாமணி, கில்வீரசிகாமணி, பொய்கை மற்றும் ரெங்கசமுத்திரம் கிராமங்கள்.
வாக்காளர் எண்ணிக்கை
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி ,
மேற்கோள்கள்
பகுப்பு:தென்காசி மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
காரிப்பட்டி ஊராட்சி
காரிப்பட்டி ஊராட்சி (Karipatti Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4354 ஆகும். இவர்களில் பெண்கள் 2152 பேரும் ஆண்கள் 2202 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உருவாகும் உள்ளம்
உருவாகும் உள்ளம் (The Emerging Mind) என்பது என்பது 2003 ஆண்டு வெளிவந்த புகழ்பெற்ற அறிவியல் நூலாகும். மூளையின் மாயாஜாலங்கள் என்ற நூலின் மூலம் மிகப் புகழ்பெற்றவர் விளையனூர் இராமச்சந்திரன். பி.பி.சி. வானொலி நிறுவனம் ஆண்டுதோறும் மெய்யியல், அறிவியல், சமூகவியல் அறிஞர்களைக் கௌரவித்து, அவர்களது உரைகளை ஒலிபரப்பும். இந்தப் பேருரைகள் ‘டாக்டர் ரீய்த் லெக்சர்ஸ்’ என அவற்றைத் தொடங்கி வைத்தவரின் பெயரால் அழைக்கப்படுகின்றன. 2003 ஆம் ஆண்டு அவ்வாறு சிறப்பிக்கப்பட்டவர் மருத்தவர் இராமச்சந்திரன். அவர் மூளை, மனம், கலை எனப் பல்வேறு தளங்களை உள்ளடக்கிய ஐந்து பேருரைகள் ஆற்றினார். அது தொகுக்கப்பட்டு "The Emerging Mind" என்ற பெயரில் 2003 இல் நூலாக வெளிவந்தது, இந்தூல் தமிழில் உருவாகும் உள்ளம் என்ற பெயரில் ஆயிஷா நடராசனின் மொழிபெயர்ப்பில் வெளிவந்துள்ளது.
சுருக்கம்
thumb|100px|தமிழில்
இந்நூலில் மனிதன் தன் காட்சிப்புலன்களால் உலகை எவ்வாறு அறிகிறான் என்பதை ஆசிரியர் விளக்குகிறார். கண்களைத் திறந்தவுடன் மனிதன் காணும் காட்சிகளை அவன் அறியும் விதம், உண்மையில் சாதாரண ஒளிப்படக் கருவியின் செயல்பாடு போன்றது அல்ல. அதைவிட மிகமிக சிக்கலானது. காட்சிப் புலன் தொடர்பாக மட்டும் முப்பதுக்கும் மேற்பட்ட இடங்கள் மூளையில் உள்ளன. ஒவ்வொரு பகுதிக்கும் ஒரு பணியைச் செய்கின்றன.
மனிதன் காணும் ஒவ்வொரு பொருளும், நபரும், அவனுக்கு ஒரு உணர்வை ஏற்படுத்தும். இதனாலேயே காதலியைக் கண்டால் பரவசம், எதிரியைப் பார்த்தால் கோபம் என ஏற்படுகின்றன. இதற்குக் காரணம் காட்சிப்புலன் தொடர்பான பகுதிகள் உணர்ச்சிகள் தொடர்பான பகுதிகளோடு தொடர்புகொண்டிருப்பதே ஆகும். இந்தத் தொடர்பு இழை சில பாதிப்புகளால் துண்டானால், பார்க்கும் நபர்கள் எந்த உணர்ச்சியையும் ஏற்படுத்தாமல் அந்நியர்கள்போல் தோன்றுவார்கள் என்கிறார்.
நூலின் இறுதிப்பகுதியில் மிகச் சிக்கலான விஷயங்களைப் பற்றி அலசுகிறார். மனிதன் செய்யும் செயல்கள் எல்லாம் அவனது முழு கட்டுப்பாட்டில்தான் இருக்கின்றனவா, அப்படியென்றால் கார் ஓட்டும்போது ஏதோ சிந்தனை செய்து கொண்டே போவது எப்படி என்பன போன்ற விஷயங்களைப் பேசுகிறார். நமது மூளையின் பல செயல்கள் அனிச்சையாக நடக்கின்றன. ‘தான்’ என்னும் சுயஉணர்வு என்றால் என்ன என்ற கேள்வி ஆன்மிக, தத்துவவாதிகள் எழுப்புவது. மூளையின் சில பகுதிகள்தான் இந்த ‘தான்’ என்ற உணர்வை ஏற்படுத்துகின்றன. நமது கையை அசைக்கும்போது இந்த ‘தான்’ பகுதிகளும் செயல்படுவதால், நமக்கு நம் கை நமது கட்டுப்பாட்டில் உள்ளதாகத் தோன்றுகிறது என குறிப்பிடுகிறார்.
மேற்கோள்கள்
பகுப்பு:உளவியல் தமிழ் நூல்கள் பகுப்பு:ஆங்கில நூல்கள்
நிர்வாண பூஜை (இந்து சமயம்)
நிர்வாண பூஜை என்பது இந்து சமயத்தில் நம்பிக்கைகளை மட்டும் அடிப்படையாகக் கொண்டு நடத்தப்படும் சடங்காகும். நாட்டாரியல் சடங்குகளில் இந்த நிர்வாண பூஜை வளமைச் சடங்குகளின் கீழாக வருகின்றது. இந்த சடங்கினை மழையை வேண்டி கிராமத்து மக்கள் செய்கின்றனர். பெண்கள், சிறுவர்கள் போன்றோர்களை இந்தச் சடங்கிற்காக நிர்வாணப்படுத்தி அச்சமூகமே செய்கிறது. இந்து சமயத்தில் மாந்திரீக காரணங்களுக்காக இரவு நேரங்களில் சாக்த தெய்வங்களான துர்க்கை, காளி, சாமுண்டி போன்ற தெய்வங்களுக்கு பூஜை செய்யப்படுகிறது.
பொதுவாக முழு நிலவு நாள், அமாவாசை போன்ற நிலவின் சிறப்பான நாட்களில் இப்பூசைகள் செய்யப்படுகின்றன. பெண்ணையோ, ஆணையோ வசியம் செய்வதற்கும், குழந்தை பேரின்மைக்கும், பதவிக்காகவும், மாந்திரீக சக்திகாகவும் இவ்வாறான நிர்வாண பூசைகள் செய்யப்படுகின்றன.
தண்டனை
இந்தியாவில் இச்சடங்குமுறை சட்டரீதியா அங்கிரிக்கப்படாததாகும். அதனால் இப்பூசைகளை செய்வோர்களை காவல்துறை கைது செய்கிறது. மகாராட்டிரா மாநிலத்தில் நரேந்திர தபோல்கர் என்பவர் இத்தகைய மூடநம்பிக்கைக்கு எதிராக போராடி இறந்தார். அதனால் மகாராட்டிர அரசு இவைகளை தடைசெய்துள்ளது.
ஆதாரங்கள்
பகுப்பு:இந்து சமயச் சடங்குகள்
அறிவகம் (இலங்கை)
அறிவகம் அல்லது நெனசல (Nenasala, சிங்களம்: නැණසල) என்பது உலக அறிவு கிராமத்துக்கு என்ற நோக்கத்துடன் இணைய வசதிகளையும் அறிவையும் மேம்படுத்துவதற்காக இலங்கை அரசினால் செயற்படுத்தப்படும் மின்-இலங்கை செயற்திட்டத்தின் ஒரு அங்கமாகும். இம்மையங்கள் இலங்கை தகவல் மற்றும் தகவல்தொடர்புத் தொழில்நுட்ப நிறுவனத்தினால் (ICTA) நிருவகிக்கப்படுகின்றன. இலங்கையில் தற்போது 690 அறிவகங்கள் இயங்குகின்றன.
வெளி இணைப்புக்கள்
பகுப்பு:இலங்கை அமைப்புகள்
கொத்து
கொத்து என அழைக்கப்படும் இவ்வகை உணவானது, பரோட்டாவை சிறிய அளவில் உதிர்த்து, சூடான கல்லில் வெங்காயம், கறிவேப்பிலை, தக்காளியோடு கலந்து நன்கு கொத்தி அதில் முட்டையை உடைத்து ஊற்றி, கொஞ்சம்  சால்னாவையும் ஊற்றி மேலும் கொத்துவார்கள். கடைசியில் மிளகு சேர்த்து பரிமாறுவார்கள். மிக சூடாக உண்ணுவதற்கு அருமையாக இருக்கும். இதை முட்டை பரோட்டா என்றும் கூறுவார்கள். இப்போது இதில் சிக்கன் துண்டுகளையும், மட்டன் துண்டுகளையும் கூட சேர்த்து கொத்தி, சிக்கன் கொத்து, மட்டன் கொத்து என்று பல்வேறு விதங்களில் பரிமாறுகின்றனர். சைவ கொத்துப்பரோட்டாவில், முட்டைக்கு பதில் முட்டைகோஸ், காரட் மற்றும் குடை மிளகாய் போன்ற காய்கறிகளை சேர்ப்பார்கள்.
வரலாறு
பெரும்பாலான மக்கள் பரோட்டா உணவுகளின் ஆரம்பமாக இலங்கை என உறுதியாக சொன்னாலும் பெயர்க்காரணத்தைக் கொண்டு இந்தியாவையும் பூர்வீகமாகக் கொள்ளலாம். ஆனால் பரோட்டா உணவுகளின் பூர்வீகத்தைப் பற்றிய உறுதியான ஆதாரம் எங்கும் இல்லை. வட இந்தியாவில் 'பராத்தா', மொரீஷியஸில் 'பராட்டா’, மியான்மரில் 'பலாட்டா’ என பல்வேறு பெயர்களில் அழைக்கப்பட்டாலும் 'பராத்தா' என்கிற வார்த்தையின் மூலம் சமஸ்கிருதத்தில் இருக்கலாம் என நம்பப்படுகிறது. வேத காலத்தில், 'புரோதாஷா' என்கிற உணவை, யாகம் செய்யும்போது அக்னி பகவானுக்குப் படைப்பார்களாம். அதில் பருப்பையும் நறுக்கிய காய்களையும் சேர்த்து செய்திருப்பார்களாம். அந்த 'பு-ரோ-தா-ஷம்'தான் 'பராத்தா' ஆனது என நம்பப்படுகிறது. ஏனெனில் தொடக்கத்தில் பரோட்டா செய்யப் பயன்பட்டது நெய்தான். வெகு நாட்களுக்குப் பிறகுதான் மற்ற எண்ணெய்களைப் பயன்படுத்த ஆரம்பித்திருக்கிறார்கள்.
கொத்து பரோட்டா சிறப்புகள்
தென் தமிழகத்தின் மாவட்டங்களான மதுரை விருதுநகர் திருநெல்வேலி மற்றும் தூத்துக்குடி மாவட்டங்களில் மிகப் பிரபலமாக விளங்கும் இவ்வுணவுப் பொருளானது மிகச் சிறப்பான முறையில் சமைக்கப்பட்டு சுவையாக பரிமாறப்படும் சிறந்த மாலை நேர உணவாகும்.
வெளி இணைப்புகள்
பகுப்பு:தமிழர் சமையல்
பெண்கள் வாக்குரிமை
thumb|250px|பெண்கள் வாக்குரிமை thumb|250px|ஐக்கிய அமெரிக்காவில், வாக்குரிமை கோரி ஆர்ப்பாட்டம் நடத்தும் பெண்கள். காலம்: பெப்ருவரி, 1913 பெண்கள் வாக்குரிமை (women's suffrage ) என்பது தேர்தல்களில் பெண்கள் வாக்கு அளிக்கவும், பொதுப்பணிப் பதவிகளில் பங்கேற்க வாக்கெடுப்புகள் வழியாக பெண்கள் தேர்ந்தெடுக்கப்படவும் கொண்டுள்ள உரிமையைக் குறிக்கிறது. பெண்கள் வாக்குரிமையைப் பரவலாக்குவதற்காக எழுந்த பொருளாதார மற்றும் அரசியல் இயக்கங்களும் இதில் அடங்கும். சொத்து இருக்கவேண்டும், வரி செலுத்த வேண்டும், திருமணம் ஆகியிருக்க வேண்டும் என்ற நிபந்தனைகளுக்கு உட்படாமலேயே பெண்களுக்கு வாக்குரிமை அளிக்கப்பட வேண்டும் என்னும் கருத்தும் இதில் அடங்கும்.
நவீன காலத்தில், பெண்கள் வாக்குரிமை இயக்கம் 18ஆம் நூற்றாண்டின் பிற்பகுதியில் பிரான்சு நாட்டில் தொடங்கியது. அந்நாட்டின் முழுமையிலும், கனடாவின் பிரெஞ்சு மொழி புழங்கிய கியூபெக் மாநிலத்திலும் பெண்களுக்கான முழு உரிமை கிடைக்க மேலும் காலம் பிடித்தது. 1860களில் சில பெண்கள் சுவீடன், பிரித்தானியா, மற்றும் ஐக்கிய அமெரிக்க நாடு களின் சில மேற்கு மாநிலங்களில் வாக்களிக்க உரிமை பெற்றனர். பிரித்தானிய குடியேற்றப் பகுதியாக இருந்த நியூசிலாந்து, வளர்ந்த எல்லாப் பெண்களுக்கும் வாக்குரிமை வழங்கிய முதல் நாடாக 1893 இல் சிறப்புற்றது. அருகிலிருந்த ஆசுத்திரேலியா குடியேற்றப் பகுதியில் பெண்கள் 1895 இல் வாக்களிக்க உரிமை பெற்றார்கள்; மேலும், நாடாளுமன்றத் தேர்தலில் நின்று தேர்ந்தெடுக்கப்படுவதற்கும் உரிமை பெற்றார்கள். இவ்வாறு தேர்ந்தெடுக்கப்படுவதற்கான உரிமை பெண்களுக்கு நியூசிலாந்தில் 1919 இல் தான் வழங்கப்பட்டது.
ஐரோப்பிய நாடுகளில் பெண்களுக்கு முதன்முதலில் வாக்களிக்கும், தேர்ந்தெடுக்கப்படும் உரிமை வழங்கப்பட்டது பின்லாந்து நாட்டில் ஆகும். அவ்வாறு உரிமை வழங்கப்பட்ட 1907 இல் பின்லாந்து உருசியப் பேரரசில் தனித்தியங்கிய நாட்டுப்பகுதியாக இருந்தது. அங்கு நடந்த நாடாளுமன்றத் தேர்தலில் உறுப்பினராக உலகிலேயே முதன்முதலாக ஒரு பெண் தெரிந்தெடுக்கப்பட்டார்.
வாக்குரிமை பெறுவதற்கு, பெண்கள் பல நாடுகளில் போராட வேண்டியிருந்தது. நாடு முழுவதற்கும் பொது வாக்குரிமை வழங்கப்படுவதற்கு முன்னர் இவ்வாறு போராடித்தான் பல நாடுகளில் வாக்குரிமை பெற்றார்கள். 1979இல் ஐக்கிய நாடுகள் அமைப்பு வெளியிட்ட "பெண்களுக்கு எதிரான அனைத்து வேறுபாட்டு ஒதுக்கல்களையும் ஒழித்தல் பற்றிய அறிக்கை"யின்படி, பெண் வாக்குரிமை ஒரு மனித உரிமையாகும்.
வரலாறு
thumb|பெண்கள் வாக்குரிமை இயக்கத் தலைமையிடம். கிளீவ்லாந்து, ஐக்கிய அமெரிக்கா. ஆண்டு: 1913 நடுக்கால பிரான்சு மற்றும் ஐரோப்பிய நாடுகளில் பெருநகரம், நகரம் ஆகியவற்றின் ஆட்சிமன்றங்களில் கலந்து வாக்களிக்கும் உரிமை வீட்டுத்தலைவருக்கு இருந்தது. சுவீடன் நாட்டில், தொழில் குழுக்களில் தகுதி உறுப்பினராகச் சேர்ந்து, வரிகொடுத்த பெண்களுக்கு வாக்குரிமை "சுதந்திர காலம்" என்று அழைக்கப்பட்ட 1718-1771 காலகட்டத்தில் வழங்கப்பட்டது.
கோர்சிக்கா குடியரசில், 1755இல் வாக்களிப்பில் கலந்துகொண்டு நாடாளுமன்றம் உருவாக்குவதில் 25 வயதுக்கு மேற்பட்ட எல்லாக் குடிமக்களும், ஆண்கள் பெண்கள் உட்பட, உரிமைபெற்றனர். ஆனால் பிரான்சு கோர்சிக்காவை 1769இல் கைப்பற்றியதிலிருந்து பெண்களுக்கு வாக்குரிமை மறுக்கப்பட்டது.
நவீன காலத்தில், 1780-90களில் பெண்கள் வாக்குரிமை இயக்கம் பிரான்சு நாட்டில் தோன்றிற்று. அந்துவான் கொண்டோர்சே (Antoine Condorcet), ஒலிம்ப் தெ கூஸ் (Olympe de Gouges) ஆகியோர் அதில் முக்கிய பங்கு வகித்து, நாட்டுத் தேர்தல்களில் பங்கேற்கும் உரிமை பெண்களுக்கும் வழங்கப்பட வேண்டும் என்று கோரிக்கை எழுப்பினர்.
1756இல் ஐக்கிய அமெரிக்காவில், லிதியா சாப்பின் டாஃப்ட் (Lydia Chapin Taft) என்பவர் குடியேற்றக் கால அமெரிக்காவில் சட்டமுறைப்படி வாக்களித்த முதல் பெண்மணி ஆனார். பிரித்தானிய ஆட்சியின் கீழ் மாசசூசெட்சு குடியேற்றத்தில் இது நிகழ்ந்தது.
அங்கு, நியூ இங்கிலாந்து பகுதியில் அக்சுபிரிட்சு (Uxbridge) நகர் மன்றக் கூட்டத்தில் அவர் மூன்றுமுறைகளாவது வாக்குகள் போட்டார்.
நியூ செர்சி மாநிலத்தில், 1776ஆம் ஆண்டு நாட்டுச்சட்டப்படி பெண்கள் வாக்குரிமை பெற்றனர். எனினும், திருமணமான பெண்களுக்குத் தம் சொந்தப் பெயரில் சொத்துரிமை இல்லாததால், திருமணமாகாமல் அல்லது கைம்பெண்களாக இருந்து சொத்துரிமை கொண்டிருந்தோர் பிற ஆண்களைப்போல் வாக்குரிமை கொண்டிருந்தனர். "எல்லாக் குடிமக்களும்", பால் மற்றும் இன வேறுபாடின்றி வாக்குரிமை பெற்றனர். ஆனால், 1807இல் நிலைமை மாறியது. வாக்களிப்பதில் முறைகேடு நடந்தது என்பதைச் சுட்டிக்காட்டி, வாக்குரிமை வெள்ளை இன ஆண்களுக்கு மட்டுமே உண்டு என்று சட்டம் இயற்றப்பட்டது. இதனால் "அந்நியர், நிறமுடைய மக்கள், நீக்ரோக்கள், பெண்கள்" ஆகியோருக்கு வாக்குரிமை மறுக்கப்பட்டது.
thumb|right|200px| துருக்கி நாட்டு நாடாளுமன்ற உறுப்பினர்களாக 18 பெண்கள் தேர்ந்தெடுக்கப்பட்டனர். ஆண்டு: 1935
ஆப்பிரிக்காவில், சியேரா லியோனி நாட்டில் நடந்த 1972ஆம் ஆண்டுத் தேர்தலின்போது, வீட்டுத் தலைவர்கள் எல்லாரும் வாக்களிக்க உரிமை பெற்றனர். அவர்களுள் மூவரில் ஒருவர் பெண் என்பது குறிப்பிடத்தக்கது.
பிரித்தானிய குடியேற்றக் காலத்தில், பசிபிக் பெருங்கடலில், ஆசுத்திரேலியாவை அடுத்த பிட்கேய்ண் தீவுகளில் குடியேறிய மாலுமியரின் வழிவந்த பெண்களுக்கு வாக்குரிமை 1838லிருந்து கிடைத்தது. பின்னர் 1856இல் அவர்கள் குடியேறிய நோர்ஃபோக் தீவிலும் அவர்களுக்கு இவ்வுரிமை இருந்தது.
பெண்கள் உரிமைகளுக்கான பேரவை
1840இல் இலண்டன் நகரில் "உலக அடிமை முறை எதிர்ப்பு பேரவை" நிகழந்தது. அப்பேரவையில் கலந்துகொள்ள அமெரிக்க பெண்ணுரிமைப் போராளி எலிசபெத் கேடி ஸ்டாண்டன் (Elizabeth Cady Stanton) சென்றிருந்தார். அவர் அங்கு லுக்ரேசியா மோட் (Lucretia Mott) என்னும் மற்றொரு முக்கிய பெண்ணுரிமை ஆதரவாளரைச் சந்தித்தார். அப்பெண்களுக்கும் அமெரிக்காவிலிருந்து பேரவையில் கலந்துகொள்ளச் சென்ற வேறு பெண்களுக்கும், அவர்கள் ஆண்களல்ல என்னும் காரணத்திற்காக பேரவையில் கலந்துகொள்ளும் உரிமை மறுக்கப்பட்டது.
அந்த நிகழ்ச்சி "பெண்கள் உரிமைகளுக்கான பேரவை" (Women's Rights Convention) உருவாக்கப்படுவதற்கு வித்தாயிற்று. 1851இல் ஸ்டாண்டன் மதுவிலக்கு இயக்கத்தை ஆதரித்த சூசன் பி. ஆண்டனி என்னும் பெண்மணியைச் சந்தித்தார். அவர்கள் இருவரும் இணைந்து பெண்கள் உரிமைப் போராட்டத்தை முன்னெடுத்துச் சென்று, பெண்கள் உரிமைக்காகக் குரல்கொடுத்தனர். 1868இல் சூசன் ஆண்டனி, அச்சு மற்றும் தையல் தொழிலில் ஈடுபட்ட, ஆனால் ஆண்களுக்கு மட்டுமே என்றிருந்த தொழிற்சங்கங்களில் இடம் மறுக்கப்பட்ட பெண்கள் "உழைக்கும் பெண்கள் சங்கங்களை" உருவாக்க ஊக்கமளித்தார். பெண்களுக்கு வாக்குரிமை வேண்டும், ஆணாலும் பெண்ணானாலும் சம உழைப்புக்கு சம ஊதியம் வேண்டும் என்று அவர் 1868இல் தேசிய தொழில் பேரவைக் கூட்டத்தில் வலியுறுத்தினார். பெண்களுக்கு வாக்குரிமை வழங்கப்பட வேண்டும் என்று அவர் எழுப்பிய கோரிக்கையை, அப்பேரவையில் கலந்துகொண்ட ஆண்கள் இருட்டடிப்புச் செய்தனர்.
பெண்கள் வாக்குரிமை பல பகுதிகளில் ஏற்கப்படல்
அமெரிக்காவில் வயோமிங் பகுதியில் பெண்கள் 1869இலிருந்து வாக்கு அளிக்க உரிமை பெற்றார்கள். கோர்சிக்காவிலும், மேன் தீவிலும் (Isle of Man), பிட்கேய்ண் தீவுகளிலும், பிரான்சுவில் என்னும் குடியேற்றப் பகுதியிலும் பெண்கள் வாக்குரிமை பெற்றார்கள் என்பது உண்மை என்றாலும், இப்பகுதிகள் தனி நாடுகளாகச் செயல்படவில்லை.
பிரான்சில் 1871ஆம் ஆண்டில், பாரிசு நகராட்சி பெண்களுக்கு வாக்குரிமை அளித்தது. அந்த ஆட்சி கவிழ்ந்ததும் பெண்களுக்கு வாக்குரிமை பறிக்கப்பட்டது. அதன்பிறகு, 1914ஆம் ஆண்டு சூலை மாதத்தில் தான் மீண்டும் பெண்கள் வாக்குரிமை ஏற்கப்பட்டது. அச்சமயம் பிரான்சின் பெரும்பகுதியும் நாசி ஆளுகையின்கீழ் இருந்தது. 1914 ஆகத்தில்தான் விடுதலை செய்யப்பட்டது. பசிபிக் பெருங்கடலில் இருந்த குடியேற்றப்பகுதியாகிய பிரான்சுவில் 1889இல் தன் சுதந்திரத்தை அறிவித்தது. உடனேயே, பால் மற்றும் இன வேறுபாடின்றி அனைவருக்கும் வாக்குரிமை உண்டென அறிவித்தது. ஆனால், பிரான்சும் ஐக்கிய இராச்சியமும் மீண்டும் பிரான்சுவில் பகுதியைத் தம் குடியேற்ற ஆதிக்கத்துக்குள் கொண்டுவந்ததோடு, அப்பகுதியின் சுதந்திர நிலை முடிவுக்குவந்தது.
நியூசீலந்து நாட்டின் சிறப்பு
இன்று தன்னாட்சியோடு விளங்கும் நாடுகளில் முதலாவதாகப் பெண்களுக்கு வாக்குரிமை வழங்கிய நாடு நியூசீலந்து ஆகும். 1893இல் அவ்வுரிமை வழங்கப்பட்டபோது நியூசீலந்து பிரித்தானிய ஆளுகையின் கீழ் தன்னாட்சிகொண்ட பகுதியாகத் திகழ்ந்தது.
தொடக்கத்தில் நியூசீலந்து பெண்கள் வாக்களிக்க உரிமை உண்டு என்று அறிவித்ததே தவிர, அவர்கள் வேட்பாளர்களாகத் தேர்தலில் நிற்க உரிமை கொடுக்கவில்லை. நிபந்தனையற்ற விதத்தில் பெண்களுக்கு வாக்குரிமை நியூசீலந்தில் 1893இல் வழங்கப்பட்டது. கேட் ஷெப்பாட் என்னும் பெண்மணி தலைமைதாங்கி நடத்திய பெண்ணுரிமை இயக்கத்தின் உந்துதலால் பொதுத்தேர்தலுக்கு சில வாரங்களுக்கு முன் வாக்குரிமை பெண்களுக்கு வழங்கப்பட்டது. தொடர்ந்து, பிரித்தானியக் காப்புப் பகுதியாக இருந்த கூக் தீவுகளும் பெண்கள் வாக்குரிமையை ஏற்றது.
ஆசுத்திரேலியா
பிரிட்டனின் ஆளுகைக்கு உட்பட்டு, உள்நிலைத் தன்னாட்சியோடு விளங்கிய தெற்கு ஆசுத்திரேலியா பெண்கள் வாக்குரிமையை ஏற்று, அவர்கள் தேர்தலில் வாக்கு அளிக்கும் உரிமை கொண்டுள்ளதோடு, வேட்பார்களாகத் தேர்தலில் நிற்கவும் உரிமை பெற்றுள்ளனர் என்று 1895இல் சட்டம் இயற்றியது. ஆசுத்திரேலியா கூட்டுநாடாக 1901இல் மாறியதும், பெண்கள் வாக்குரிமையைச் சில மாநிலங்களில் ஏற்றது. தேசிய தேர்தல்களில் பெண்கள் வாக்களிக்கவும் வேட்பாளர்களாக நிற்கவும் உரிமை கொண்டுள்ளார்கள் என்று ஆசுத்திரேலிய மைய நாடாளுமன்றம் 1901இல் சட்டம் இயற்றியது (சில மாநிலங்களில் ஆசுத்திரேலிய ஆதி குடிப் பெண்களுக்கு அவ்வுரிமை மறுக்கப்பட்டது).
ஐரோப்பாவில் முதல் நாடு பின்லாந்து
ஐரோப்பாவைப் பொறுத்தமட்டில், முதல் நாடாக பின்லாந்து பெண்கள் வாக்குரிமையை ஏற்று சட்டம் இயற்றியது. 1905இல் நிகழ்ந்த கலகத்தைத் தொடர்ந்து ஏற்பட்ட ஆட்சி சீர்திருத்தத்தின்போது, தேர்தலில் வாக்கு அளிக்கவும் வேட்பாளராக நிற்கவும் உரிமை வேண்டும் என்று பெண்கள் எழுப்பிய கோரிக்கை 1906இல் ஏற்கப்பட்டது. 1907ஆம் ஆண்டில் நிகழ்ந்த பின்லாந்து நாடாளுமன்றத் தேர்தலின் பயனாக, அந்நாட்டில் 19 பெண்கள் நாடாளுமன்ற உறுப்பினராகப் பதவி ஏற்றனர். அவர்களே உலகத்தில் முதன்முதல் நாடாளுமன்ற உறுப்பினர்களான பெண்கள் என்னும் சிறப்புப் பெற்றார்கள்.
இரண்டாம் உலகப்போருக்கு முந்திய ஆண்டுகளில் நோர்வே 1913இலும், டென்மார்க் மற்றும் ஆசுத்திரேலிய பிற மாநிலங்கள் 1915இலும் பெண்களுக்கு வாக்குரிமை வழங்கின. இரண்டாம் உலகப்போர் முடிவுறும் தறுவாயில், கானடா, சோவியத் உருசியா, செருமனி, போலந்து ஆகிய நாடுகள் பெண்களுக்கு வாக்குரிமை வழங்கிச் சட்டங்கள் இயற்றின.
பிரித்தானியப் பெண்கள் வாக்குரிமை
21 வயது நிறைந்த, அதற்கு மேல் வயது கொண்ட ஆண்களுக்கு வாக்குரிமை கொடுக்கப்பட்டது போல, தங்களுக்கும் வயது வரம்பு நிர்ணயிக்க வேண்டும் என்று பிரித்தானியப் பெண்கள் போராடியதைத் தொடர்ந்து, 1928இல் அந்நாட்டுப் பெண்களுக்கு அவ்வுரிமை கிடைத்தது.
இறுதியாக, பூட்டான்
மிக அண்மைக்காலத்தில் பெண்களுக்கு முழு வாக்குரிமை வழங்கிய நாடு சவுதி அரேபியா ஆகும். அங்கு 2008இல் நடந்த முதல் தேசிய தேர்தலில் பெண்கள் வாக்கு அளிக்கவும் வேட்பாளர்களாக நிற்கவும் உரிமை பெற்றார்கள்.
ஐக்கிய நாடுகள் அவை பெண்கள் வாக்குரிமை அறிவித்தல்
பெண்கள் வாக்குரிமையை உலகளவில் விரிவுபடுத்தும் முயற்சியாக, பன்னாட்டுச் சட்ட அடிப்படையில், ஐக்கிய நாடுகள் மனித உரிமைக் குழு விவாதத்துக்கு எடுத்தது. அக்குழுவின் தலைவராக எலெனோர் ரூசவெல்ட் செயல்பட்டார். அக்குழுவின் பரிந்துரையை 1948இல் ஐக்கிய நாடுகள் அவை ஏற்று வெளியிட்டது. இவ்வாறு பெண்கள் வாக்குரிமை உலக மனித உரிமைகள் சாற்றுரையின் பகுதியாக மாறியது.
உலக மனித உரிமைகள் சாற்றுரையின் உறுப்புரை 21 கீழ்வருமாறு கூறுகிறது: (1) ஒவ்வொருவருக்கும் தத்தம் நாட்டின் ஆட்சியில் நேரடியாகவோ அல்லது சுதந்திரமான முறையில் தெரிவு செய்யப்பட்ட பிரதிநிதிகள் மூலமாகவோ பங்குபெறுவதற்கு உரிமையுண்டு. (2) ஒவ்வொருவருக்கும் தத்தம் நாட்டிலுள்ள அரசாங்க சேவையில் சமமான முறையில் அமர்த்தப்படுவதற்கு உரிமையுண்டு. (3) மக்களின் விருப்பே அரசாங்கத்தின் அடிப்படையாக அமைதல் வேண்டும். இவ்விருப்பமானது, காலாகாலம், உண்மையாக நடைபெறும் தேர்தல்கள் மூலம் வெளிப்படுத்தப்படல் வேண்டும். இத்தேர்தல் பொதுவானதும், சமமானதுமான வாக்களிப்புரிமை மூலமே இருத்தல் வேண்டுமென்பதுடன், இரகசிய வாக்குமூலம் அல்லது அதற்குச் சமமான, சுதந்திர வாக்களிப்பு நடைமுறைகள் நடைபெறுதல் வேண்டும்.
பெண்கள் வாக்குரிமை இயக்கங்கள்
thumb|right|180px|தன் வீட்டை விற்றுவிட்டு, பிரித்தானிய போராளி எம்மெலின் பான்குர்ஸ்ட், பிரிட்டனிலும் ஐக்கிய அமெரிக்காவிலும் பயணம் சென்று உரைகள் நிகழ்த்தினார். "சுதந்திரம் அல்லது சாவு" என்னும் அவரது புகழ்பெற்ற உரை அமெரிக்காவில், கனெடிக்கட்டில் 1913ஆம் ஆண்டில் நிகழ்த்தப்பட்டது.
உலக நாடுகளில் பெண்கள் வாக்குரிமை விவரப் பட்டியல்
பட்டியலில் "ஆண்டு" என்பது முதன்முறையாக பெண்கள் தேர்தலில் வாக்களிக்கும் உரிமை பெற்ற காலத்தைக் குறிக்கிறதே ஒழிய, அனைவருக்கும் கட்டுப்பாடினின்றி வாக்குரிமை வழங்கப்பட்ட ஆண்டைக் குறிக்கவில்லை.
குறிப்பு: அகர வரிசையிலோ, கால வரிசையிலோ பட்டியலை மாற்ற, இக்குறியைப் பயன்படுத்துக: படிமம்:Sort none.gif Note:
நாடுகள் வாரியாக பெண்கள் வாக்குரிமை
thumb|பெண்கள் வாக்குரிமை கேலிச்சித்திரம். இதழ்: Melbourne Punch (1887). ஆசுத்திரேலியா. நாடாளுமன்ற பெண் உறுப்பினர் தம் குழந்தையை அவைத் தலைவரின் கையில் ஒப்படைத்துவிட்டு, அவையில் உரையாற்றுகிறார்.
பின்லாந்து
thumb|right|பின்லாந்தில் 1907இல் நிகழ்ந்த நாடாளுமன்றத் தேர்தலில் வெற்றிபெற்ற 19 பெண் உறுப்பினர்களுள் 13 பேர். உலகத்திலேயே முதன்முறை நாடாளுமன்ற உறுப்பினராகத் தேர்ந்தெடுக்கப்பட்ட பெண்கள் இவர்களே.
ஐக்கிய இராச்சியம்
thumb|230px|பிரித்தானிய கேலிச்சித்திரம். பெண்கள் வாக்குரிமைக்குக் குரல்கொடுத்ததற்காகச் சிறைப்படுத்தப்பட்ட பெண்போராளிகள் உடல் எடையைக் குறைத்து மெலிவுற்று சாளரம் வழியே தப்பி ஓடுவதற்காகச் சிறையில் உண்ண மறுக்கின்றனர்.
வெளி இணைப்புகள்
பகுப்பு:மகளிரியல் பகுப்பு:பெண்கள் உரிமைகளுக்கான எதிர்ப்புப் போராட்டங்கள்
பெரம்பலூர் வெள்ளதாங்கியம்மன் கோயில்
பெரம்பலூர் வெள்ளதாங்கியம்மன் கோயில் தமிழ்நாட்டில் பெரம்பலூர் மாவட்டம், பெரம்பலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி பெருக்கு முக்கிய திருவிழாவாக நடைபெறுகிறது. சித்திரை மாதம் வருடப்பிறப்பு திருவிழாவாக நடைபெறுகிறது. வைகாசி மாதம் திருத்தேர் தேரோட்டம் நடைபெறுகிறது.
தஞ்சாவூர் பாலசரஸ்வதி
தஞ்சாவூர் பாலசரஸ்வதி (T. Balasaraswati, மே 13, 1918 - பெப்ரவரி 9, 1984) தமிழ் நாட்டில் வாழ்ந்த குறிப்பிடத்தக்க பரதநாட்டியக் கலைஞர் மற்றும் நாட்டிய ஆசிரியரும் ஆவார். இவரைப்போல கலைநுணுக்கம் சிறந்த நாட்டியம் யாருமே ஆடவில்லை என்னும் அளவுக்கு கலைநுணுக்க ஆர்வலர்கள் மிகப்பலராலும் போற்றப்பட்டவர்.
வாழ்க்கைக் குறிப்பு
பாலசரசுவதியின் முன்னோர் தஞ்சை மராட்டியர்களுடைய அரசவைக் கலைஞர்களாக இருந்தவர்கள். இவரது மூதாதையர்களில் ஒருவரான பாப்பம்மாள் என்பவர் தஞ்சை அரசவையின் இசைக் கலைஞரும், நடனக் கலைஞருமாக இருந்தவர். புகழ் பெற்ற வீணை தனம்மாள் இவரது பாட்டியின் சகோதரியாவார். தாயார் ஐயம்மாள் ஒரு சிறந்த பாடகி. தந்தை கோவிந்தராஜுலுவும் ஓர் இசைக் கலைஞர் ஆவார்.
பாலசரஸ்வதி, தனது மூன்று வயதிலேயே இவர்களது குடும்ப நண்பரும், பிரபலமான பரதநாட்டியக் கலைஞருமான மயிலாப்பூர் கௌரி அம்மாளிடம் நடனம் கற்க ஆரம்பித்தார். பின்னர் கந்தப்பா நட்டுவனாரிடம் நடனம் கற்க ஒழுங்கு செய்தவர் பிரபலமான வாய்ப்பாட்டுக் கலைஞர் அரியக்குடி இராமானுச ஐயங்கார் ஆவார். கந்தப்பா நட்டுவனாரின் தந்தை நெல்லையப்பா நட்டுவனார் பந்தனைநல்லூர் மீனாட்சி சுந்தரம்பிள்ளை போன்று தஞ்சை நாட்டிய சகோதரர் நால்வரின் மருகர் ஆவார்.கந்தப்பா நட்டுவனாரும் அவர்கள் பேணிவந்த நடனக்கலை மரபிலேயே அக்கலையை பாலசரசுவதிக்குப் புகட்டினார்.
ஏழாம் வயதில் பாலசரஸ்வதியின் நடன அரங்கேற்றம் காஞ்சி காமாட்சியம்மன் கோவிலில் நடைபெற்றது. சிறு வயதிலேயே நடனத்தில் அவருக்கு இருந்த திறமை விமர்சகர்களாலும் ஏனையோராலும் போற்றப்பட்டதாகத் தெரிகிறது. ஐரோப்பார, கிழக்காசியா, வட அமேரிக்கா உள்ளிட்ட பகுதிகளில் பரத நாட்டியத்தை அரங்கேற்றினார். வெஸ்லின் பல்கலைக்கழகம், கலிபோர்னியா பல்கலைக் கழகக் கல்லூரி, வாசிங்டன் பல்கலைக்கழகம் போன்ற புகழ்பெற்ற பல்கலைக் கழகங்களில் நடன நிகழ்ச்சிகளில் கலந்துகொண்ட ஒரே இந்தியப் பெண் இவர்தான். அன்னா கிசல் காஃப் என்னும் நடன விமர்சகர் இவரை உலகின் மிகச் சிறந்த நடனக் கலைஞர் என பாராட்டியுள்ளார். அமெரிக்காவின் ஈடிணையற்ற நடன பொக்கிஷங்கள்: முதல் நூறு பேர்’ என்ற புகழ்பெற்ற பட்டியலில் சேர்க்கப்பட்ட மேற்குலகைச் சேராத ஒரே கலைஞர் பாலசரஸ்வதிதான்.